På 1960- og 1970-tallet skulle Louis de Funès bli en berømt og folkekjær komiker og skuespiller både i og utenfor Frankrike. Han utviklet en svært personlig stil med en kombinasjon av mimikk, et utsvevende kroppsspråk og et oppjaget og eksplosivt temperament. Hans paraderoller ble lettantennelige og koleriske skikkelser som styrer og steller med alt og alle i sine omgivelser, men som plutselig havner i en kinkig situasjon som de har store problemer med å håndtere. Han var også svært aktiv innen teater der han blant annet fikk hyldest for sin tolkning av i Molières L'Avare ou l'École du mensonge, som også ble filmatisert i 1980.